আইফোন ব্যবহারকারীরা এগিয়ে গেছে। অ্যান্ড্রয়েড ব্যবহারকারীরা পিছিয়ে থাকবে কেন? শিগগিরই অ্যান্ড্রয়েডের এসএমএস আদান-প্রদানের মাধ্যম গুগলের মেসেজেস অ্যাপে বড়সড় পরিবর্তন আসছে। এসএমএসের বদলে স্মার্টফোনে হালের জনপ্রিয় তাৎক্ষণিক বার্তা আদান-প্রদান বা চ্যাটিং অ্যাপ আনছে গুগলের এই অপারেটিং সিস্টেম। ‘রিচ কমিউনিকেশন সার্ভিস বা সংক্ষেপে আরসিএসের মাধ্যমে যোগাযোগের অ্যাপটির নামও রাখা হয়েছে ‘চ্যাট’। নতুন এ সেবা চালু হলে অ্যান্ড্রয়েড স্মার্টফোনে চ্যাটই হবে আগে থেকে ঠিক করে দেওয়া (ডিফল্ট) বার্তা পাঠানোর অ্যাপ।